NORAKSTS

|  |  |
| --- | --- |
| 28.10.2022. | Nr.14/17 |

**REKULTIVĒTĀ SADZĪVES ATKRITUMU APGLABĀŠANAS POLIGONA “BRAKŠĶI” 1.KĀRTAS KRĀTUVES UN TĀS INFRASTRUKTŪRAS NODOŠANA  
SIA “JELGAVAS KOMUNĀLIE PAKALPOJUMI”**

**APSAIMNIEKOŠANĀ**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**, **BALSOJUMĀ NEPIEDALĀS – 1** (A.Eihvalds),

Jelgavas valstspilsētas pašvaldības administrācijā saņemta SIA “Jelgavas komunālie pakalpojumi” 2022. gada 12. septembra vēstule Nr. 01-09.2/50 “Par nekustamā īpašuma nodošanu” ar lūgumu turpmāk nodot SIA “Jelgavas komunālie pakalpojumi”, kā pašreizējam poligona operatoram, apsaimniekošanā sadzīves atkritumu apglabāšanas poligona “Brakšķi” (turpmāk – Poligons) 1.kārtas krātuvi un tās infrastruktūru, ko pašreiz apsaimnieko SIA “Zemgales EKO”. Savu lūgumu pamato ar to, ka poligona “Brakšķi” teritorijas īpašnieks, SIA “KULK”, ir izstrādājis un Zemgales reģionālajā vides pārvaldē saskaņojis poligona “Brakšķi” optimizācijas projektu, kura ietvaros ir paredzēta SIA “Zemgales EKO” apsaimniekotās krātuves (Brakšķi 1. kārta) un SIA “Jelgavas komunālie pakalpojumi” apsaimniekoto krātuvju (Brakšķi 2. kārta) apvienošana.

Saskaņā ar 2009. gada 26. novembra Pakalpojumu līgumu Nr. 09-484, kurš noslēgts saskaņā ar Jelgavas pilsētas domes 2009. gada 26. novembra lēmumu Nr.17/14 “Pārvaldes uzdevuma deleģēšana sabiedrībai ar ierobežotu atbildību “Zemgales EKO”, SIA “Zemgales EKO” nodrošina Eiropas Savienības Kohēzijas fonda projekta “Zemgales reģiona sadzīves atkritumu apsaimniekošana Latvijā” īstenošanas rezultātā izveidotās sadzīves atkritumu poligona “Brakšķi” 1. kārtas krātuves apsaimniekošanu.

Jelgavas reģionālā vides pārvalde 2015. gada 27. februārī pieņēma lēmumu Nr. JE15VL0018 par Poligona 1.kārtas krātuves slēgšanu. Apsaimniekotājs SIA “Zemgales EKO” 2015. gadā pasūtīja un saņēma tehnisko projektu Poligona rekultivācijai. Projektā Nr. 1-08/233/2018 “Sadzīves atkritumu apglabāšanas poligona “Brakšķi” (1.kārtas) rekultivācija” tika paredzēts, ka daļa no rekultivējamās poligona 1. kārtas krātuves tiek pārsegta tikai ar pagaidu ģeotekstila pārsegumu, lai turpmāk savienotu ar poligona 2. kārtas krātuvēm. Valsts reģionālās attīstības aģentūra 2019. gada 13. decembra vēstulē Nr. 6-1/19/2138 saskaņojusi plānotās darbības poligona “Brakšķi” 1. un 2.kārtas šūnu savienošanas darbus.

Saskaņā ar likuma „Par pašvaldībām” 14. panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, ņemot vērā, ka SIA „Jelgavas komunālie pakalpojumi”, saskaņā ar 2021. gada 12. novembra līgumu Nr. ADM/2-1.3/21/165 “Par sadzīves atkritumu apglabāšanu poligonā “Brakšķi II.kārta””, piešķirtas tiesības sagatavot apglabāšanai un apglabāt poligonā Jelgavas valstspilsētas administratīvajā teritorijā savāktos nešķirotos sadzīves atkritumus, un poligona “Brakšķi” 1. kārtas krātuves infrastruktūra nepieciešama minētās funkcijas īstenošanai, lai nodrošinātu vienotu poligona krātuvju apsaimniekošanu,

**JELGAVAS VALSTSPILSĒTAS DOME NOLEMJ:**

1. Veikt grozījumus 2009. gada 26. novembra Pakalpojuma līguma Nr. 09-484, kurš noslēgts starp Jelgavas pilsētas domi un SIA “Zemgales EKO”, 1.1. apakšpunktā, svītrojot vārdus “sadzīves atkritumu poligona “Brakšķi” 1. kārtas krātuves”.
2. Ar 2022. gada 1. novembri nodot SIA “Jelgavas komunālie pakalpojumi” (reģ.Nr.43603022128) bezatlīdzības lietošanā un apsaimniekošanā Jelgavas valstspilsētas pašvaldībai piederošo sadzīves atkritumu poligona “Brakšķi” 1. kārtas krātuvi un tās infrastruktūru (pielikumā).
3. Noteikt, ka SIA “Jelgavas komunālie pakalpojumi” ir pienākums nodot atpakaļ Jelgavas valstspilsētas pašvaldībai piederošo sadzīves atkritumu poligona “Brakšķi” 1. kārtas krātuvi un tās infrastruktūru, ja tā vairs netiek izmantota pašvaldības autonomās funkcijas īstenošanai.
4. Noteikt, ka Jelgavas valstspilsētas pašvaldībai piederošā sadzīves atkritumu poligona “Brakšķi” 1. kārtas krātuve un tās infrastruktūra tiek nodota apsaimniekošanā SIA “Jelgavas komunālie pakalpojumi” uz laiku līdz projekta rezultātā apvienoto sadzīves atkritumu poligona “Brakšķi” 1.un 2.kārtas krātuvju faktiskai slēgšanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. oktobrī